Finn Hald

Finn Hald (født 8. juli 1929, død 17. oktober 2010) var en norsk keramiker, grafiker og forfatter, bosatt i Son i Akershus. 

Hald fikk sin utdannelse ved Istituto statale d'arte per la ceramica i Faenza i Italia, og hospiterte så hos flere kunstnere. I 1956 giftet han seg med Dagny Revold, og de to flyttet til Son hvor da hadde felles atelier inntil hennes død i 2001. Dagnys og Finn Halds datter Christine Hald ble keramiker og kunstner som sine foreldre. I 2006 giftet Finn Hald seg på nytt, med tidligere ballettsjef ved Den norske Opera Anne Borg.

Hald holdt en rekke separatutstillinger i Norge og andre land, og deltok på mange kollektivutstillinger, inkludert Høstutstillingen. Han publiserte også flere diktsamlinger, skuespill og illustrerte bøker.

I 2009 utnevnte kongen Hald til ridder av 1. klasse av St. Olavs Orden «for hans kunstneriske innsats».«Utnevnelse til St. Olavs Orden», kongehuset.no, besøkt 9. november 2009.

 Referanser 

 Eksterne lenker 
 Digital kopi av Roar Høylands, Dagny og Finn Halds bok Oppsving (Orfeus, 1996)

Kategori:Norske grafikere
Kategori:Norske keramikere
Kategori:Norske dramatikere
Kategori:Norske lyrikere
Kategori:Riddere av 1. klasse av St. Olavs Orden
Kategori:Personer fra Oslo
Kategori:Fødsler i 1929
Kategori:Dødsfall i 2010